2019. gada 20. februārī Rīkojums Nr. 68

Rīgā (prot. Nr. 9 15. §)

**Par nekustamo īpašumu atsavināšanu pierobežas ceļa pie Kelovas zemes nodalījuma joslai**

1. Atļaut Iekšlietu ministrijai atsavināt šādus nekustamos īpašumus, kas nepieciešami pierobežas ceļa pie Kelovas zemes nodalījuma joslas uzturēšanai:

1.1. nekustamā īpašuma "Pēteri" (nekustamā īpašuma kadastra numurs 6062 002 0118) daļu – zemes vienības (zemes vienības kadastra apzīmējums 6062 002 0118) daļu 2,0 ha platībā (platība var tikt precizēta pēc zemes kadastrālās uzmērīšanas) – Indras pagastā, Krāslavas novadā, par 2726,18 *euro* atbilstoši noteiktajai atlīdzībai (0,1363 *euro* par vienu kvadrātmetru);

1.2. nekustamā īpašuma "Flakas" (nekustamā īpašuma kadastra numurs 6086 008 0033) daļu – zemes vienības (zemes vienības kadastra apzīmējums 6086 008 0033) daļu 2,3 ha platībā (platība var tikt precizēta pēc zemes kadastrālās uzmērīšanas) – Robežnieku pagastā, Krāslavas novadā, par 2280,08 *euro* atbilstoši noteiktajai atlīdzībai (0,0991 *euro* par vienu kvadrātmetru);

1.3. nekustamā īpašuma "Flikas" (nekustamā īpašuma kadastra numurs 6086 008 0030) daļu – zemes vienības (zemes vienības kadastra apzīmējums 6086 008 0030) daļu 1,5 ha platībā (platība var tikt precizēta pēc zemes kadastrālās uzmērīšanas) – Robežnieku pagastā, Krāslavas novadā, par 1858,77 *euro* atbilstoši noteiktajai atlīdzībai (0,1239 *euro* par vienu kvadrātmetru).

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents A. K. Kariņš

Iekšlietu ministrs S. Ģirģens